Karta silloin jumalaista!
Tyttö, virma, kaunokainen,
 Malta muuan vuosi vielä,
 Etpä ookkaan riehokainen,
 Etpä ookkaan tyynemiellä.

 Neljästoista ilon luopi;
 Alkaa viides, kuudestoista,
 Jumalainen liekin tuopi,
 Onpa kaikki toisenmoista.

 Leimun säen ainokainen
 Tuhat huolta kasvauttaa,
 Joutsen henki hienokainen
 Sydämen jo tuskauttaa.

 Rauha, riemu karkailevi,
 Ilot saavat kolkon kaikun,
 Silmän peili ilmaisevi,
 Toivon, naurun kesken, haikun.

 Tyttö, nuolen vaivaa vasten
 Turva sull’ on vahva vielä;
 Jumalainen säälii lasten
 Syöntä nukkuvaista piellä.

 Vaan kun alat kaipaella,
 Mieltä tunnet hehkuvaista,
 Silloin lempi valpehella,
 Karta silloin jumalaista!